West Side Story (1961)

West Side Story er en amerikansk filmmusikal fra 1961 regissert av Robert Wise og Jerome Robbins. Hovedrollene spilles av Natalie Wood, Richard Beymer, Russ Tamblyn, Rita Moreno og George Chakiris. West Side Story er basert på musikalen med samme navn fra 1957 og handler om en ung mann og en ung kvinne som forelsker seg. Eneste problem er at de tilhører rivaliserende bander i New York. 

Filmen ble belønner med 10 Oscar, inkludert for Beste film, samt tre Golden Globe.

Både musikalen og filmen er inspirert av William Shakespeares klassiske stykke Romeo og Julie. Filmen ble en kjempesuksess, kun slått av Disneys 101 dalmatinere i 1961, og går fremdeles for å være en av filmhistoriens beste musikaler.

Det amerikanske filminstituttet (AFI) har kåret filmen til tidenes nest beste filmmusikal fra USA.

Handling 

Tony har egentlig trukket seg ut av gjengen "Jets", men han trekkes inn igjen av kameraten, Riff. På en dansetilstelning møter han Maria, som er søsteren til Sharks-lederen Bernardo. Tony og Maria forelsker seg momentant, men havner midt i konflikten mellom "Jets" og "Sharks". Mens de to fortsetter sitt hemmelige forhold, forbereder de to gjengene en siste kamp som skal gjøre slutt på all vold mellom dem.

Om filmen 
Anmelderne
West Side Story har fått 92% på Rotten Tomatoes (Fresh Rating): «West Side Story remains perhaps the most iconic of all the Shakespeare adaptations to visit the big screen».

VGs anmelder gav den terningkast fem i 1962: «Det er en festforestilling, fordi den opptar tilskueren, får han til å følge med så intenst, så betatt. Her er egentlig intet epokegjørende filmatisk nytt, men det er godt. Regi og kameraføring er oppfinnsom og gjennomtenkt og rollebesetningen fra øverst til nederst er fylt av skuespillere som både kjenner sin oppgave og som passer til rollene». Det norske nettstedet CINERAMA gav den terningkast fem i 1999. Anmelderen skrev: «"West Side Story" er en god filmmusikal og en film du absolutt bør få med deg. Dessverre er den litt for lang, to og en halv time med sang og dans blir i lengste laget».

I 1997 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

Publikum
Filmen innbrakte $43 millioner i USA alene og ble dermed en av de aller mest innbringende filmene i 1961. Den hadde er produksjonsbudsjett på $6 millioner.

Medvirkende 
 Natalie Wood som Maria, Bernardos yngre søster, Chinos forløvede
 Richard Beymer som Tony, grunnlegger av the jets
 Russ Tamblyn som Riff, leder av the Jets
 Rita Moreno som Anita, Bernardos jente
 George Chakiris som Bernardo, leder av the Sharks
 Simon Oakland som Lieutenant Schrank
 Ned Glass som Doc, apotekeier
 William Bramley som Officer Krupke
 John Astin som Glad Hand, social worker
 Penny Santon som Madam Lucia
 Tucker Smith som Ice/Diesel
 Tony Mordente som Action
 David Winters som A-Rab, bestevenn til Baby John
 Eliot Feld som Baby John, yngste medlem av the Jets
 Jose DeVega som Chino
 Jay Norman som Pepe
 Gus Trikonis som Indio

Priser 
Filmen ble belønnet med hele 10 Oscar (blant annet for beste film, beste regissør og beste musikk), tre Golden Globe (blant annet beste filmmusikal), og en Grammy. Det ble utover det belønnet med tre Laurel Awards, en Directors Guild of America og en Writers Guild of America.

Referanser

Eksterne lenker

Filmtrailer 
 Filmtrailer (MGM)

Filmmusikaler fra USA
Filmer fra 1961
Oscar for beste film
Filmer basert på skuespill
Engelskspråklige filmer
Filmer bevart i USAs nasjonale filmregister
Golden Globe for beste musikal eller komedie